Opis oglasa

Stečajna masa iza Gravim doo u stečaju, OIB:57772666908, Split, Viška 24, pod poslovnim br.11.St-806/2018, oglašava:
Prodaju imovine-nekretnine koja čini vlasništvo stečajne mase prikupljanjem pisanih ponuda

PREDMET PRODAJE I POČETNA PRODAJNA CIJENA:

I) Predmet prodaje je nekretnina u vlasništvu stečajne mase stečajnog dužnika: 
1. Zemljište označeno kao k.č.br.2008/1,2008/2,2009,2010,2011/7 i 2011/9 upisano u ZU 1880 K.O.Krnica. U naravi nekretnina predstavlja neobrađeno zemljište izvan granica građevinskog područja smješteno jugoistočno od naselja Pavićini u blizini Duge uvale, udaljeno 20,8 km od Pule površine 26 492 m2. Utvrđena vrijednost nekretnine iznosi 304.000,00 kn ispod te vrijednosti ne može se prodati na ovoj dražbi.

II NAČIN PRODAJE:
Nekretnina će se prodavati u stečajnom postupku prikupljanjem pisanih ponuda, a ročište za otvaranje ponuda održat će se u zgradi Trgovačkog suda u Splitu, Sukoišanska br.6, sudnica broj 111/I, dana 29.10.2020.god u 10,00 sati.
U slučaju da dva ili više ponuditelja daju jednaku pisanu ponudu provest će se javna dražba po načelu "tko da više".

III. Ovaj oglas o prodaji objavit će se na mrežnoj stranici e-oglasna ploča Trgovačkog suda u Splitu i u dnevnom tisku.
Stečajna upraviteljica će Visokom Trgovačkom sudu Republike Hrvatske u Zagrebu i FINA RC Split dostaviti podatke o nekretnini koja je predmet prodaje.

IV UVJETI PRODAJE:
1. Nekretnina koja je predmet prodaje slobodna je od osoba i stvari trećih osoba
2. Sve poreze i prireze u svezi prodaje snosi kupac.
3. Kao kupci mogu sudjelovati sve osobe koje prema važećim propisima u Republici Hrvatskoj mogu stjecati vlasništvo nad nekretninama i čije pisane ponude i uplate osiguranja od 10% od utvrđene vrijednosti nekretnine koja je predmet prodaje, budu zaprimljene najkasnije zaključno sa 28.10.2020.god.
Pisane ponude sa dokazom o uplati jamčevine dostavljaju se na adresu Trgovački sud u Splitu, Sukoišanska 6, Ponuda za spis 11.St-806/2018, NE OTVARAJ, 21000 Split.
Jamčevina se uplaćuje na račun sudskog depozita Trgovačkog suda u Splitu pri Hrvatskoj Poštanskoj banci dd Zagreb broj: IBAN: HR1623900011300000664, model: HR02 s naznakom za spis 11.St-806/2018, Zainteresirani kupci mogu priložiti i bankarsku garanciju bonitetne banke na prvi poziv za navedeni iznos jamčevine. Punomoćnici ponuditelja mogu sudjelovati na dražbi samo uz ovjerenu specijalnu punomoć.
Kupcu će se uplaćena jamčevina uračunati u cijenu, a ostalima će biti vraćena u roku od tri dana od dana prihvaćanja jedne od ponuda za kupovinu nekretnine. 
4.Ponuditelj čija ponuda bude prihvaćena dužan je u roku od 15 dana od primitka obavijesti o prihvaćanju ponude sklopiti sa prodavateljem ugovor o kupoprodaji te u daljnjem roku od 15 dana u cjelosti uplatiti kupovnu cijenu umanjenu za iznos uplaćene jamčevine.
5.Osoba koja ima zakonsko ili ugovorno pravo prvokupa ima prednost pred najpovoljnijim ponuditeljem ako odmah po zaključenju dražbe izjavi da imovinu kupuje uz iste uvjete.
6.Ponuditelj koji povuče ponudu prije odlučivanja o kupcu ili koji odustane od sklapanja ugovora o kupoprodaji ili koji ne plati kupovnu cijenu u roku, smatrat će se da je odustao od kupnje te gubi pravo na povrat jamčevine.
7.Prodaja se može obaviti i ako sudjeluje samo jedan ponuditelj. Stečajni dužnik pridržava si pravo ne prihvatiti ni jednu ponudu.
8.Prodaja se obavlja po načelu "viđeno-kupljeno", što isključuje sve naknadne prigovore kupca.
9.Osobe zainteresirane za kupnju mogu razgledati nekretninu svakim radnim danom uz prethodni dogovor sa stečajnom upraviteljicom Natalijom Mladineo na br.mob.098 173-2284 te mogu dobiti na uvid svu raspoloživu dokumentaciju koja se odnosi na nekretninu.

